**incurabilul**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mi-e frig şi mi-e cald în acelaşi timp

de tine

sunt tot mai legat de Dumnezeu

a fugit

la mare distanţă îţi e inima de trup mi-a cofirmat deunăzi

chirurgul uimit că înlăuntrul meu nu a găsit decât litere roşii

ascuţite indecent până la demenţă

nu mai am mult

nici noroc nu am prea avut

deşi nu de noroc

aş avea eu nevoie

mai mult de două aripi sau

totuşi puţin la poker

să-mi joc ultima carte

într-o miză mai mare decât

viaţa fără tine

e ca o condamnare în iad

pentru eternitate nu am pretenţii

să rămân

poate

doar în memoria inimii tale

chiar dacă la mine e noapte şi la tine e zi

ceva să mă ţină legat acolo

de verdele ochilor tăi cât două catedrale

în haos mi-a fost

destinat să îmi port regretele de a fi atât de departe

de tine

n-am să mă pot lăsa iubito pentru că nu există încă

nici o clinică pentru dezintoxicare sentimentală